Дзіўны горад
*Васіль Жуковіч*

Горад бачыў я цудоўны

у далёкай старане,

горад быў ласункаў поўны,

ён запамятаўся мне.

3 цукру там былі дарогі,

ледзянцовыя масты,

шакаладныя стаялі

кветкі, дрэвы і кусты.

Білі там фантаны фанты

і ракою поўнай цёк

ну такі ўжо свежы, смачны

ды з мядовым пахам сок!

I марожанага горы

там ляжалі, быццам снег…

Бачыў я салодкі горад

у сваім салодкім сне.